Udformning af litteraturlister

Du skal altid lave en samlet litteraturliste over det materiale du har brugt til din opgave.

Formålet med litteraturlisten er at man kan tjekke opgavens oplysninger eller finde de nævnte kilder igen.

Derfor skal man altid huske:

· Forfatter

· Titel

· Forlag

· Udgivelsesår

· Ved tidsskriftsartikler: Forfatter og titel på artiklen samt tidsskriftets navn, udgivelsesår, nummer og sidetal.

· Ved avisartikler: Forfatter og titel på artiklen samt avisens navn, udgivelsesår og dato.

· Ved internetressourcer: Det samme som ved bøger, men også den institution der er vært. Korrekt og fuldstændig internet-adresse samt dato for besøget. Eventuelt kan man tage et print af siden.

Herunder en række eksempler:

Bog med én forfatter:

Ejersbo, Jakob: Nordkraft. Gyldendal, 2002. 421 sider.

Bog med én forfatter og redaktører:
Bang, Herman: Tine. Tekstudgivelse og noter ved Marie Hvidt. Efterskrift af Villy Sørensen. Kbh., Det danske Sprog- og Litteraturselskab, 1986. – 188 sider. (Danske klassikere).

Bog med flere forfattere:

81.64

Danske digtere i det 20. århundrede. Redigeret af Anne-Marie Mai. 4. Udg. Kbh., Gad, 2000. 3 bind.

(Evt. noteres hvilket bind der er anvendt)

Tidsskriftsartikel:

Rasmussen, Bent Nylander: Ålborg, Danmark, danskerne og alt det der. 

I: Litteraturmagasinet Standart nr. 4, 2002. s. 6.

Anmeldelse af: Jakob Ejersbo: Nordkraft.

Avisartikel:

Haarder, Jon Helt: Jydepower. Boganmeldelse af Nordkraft. 

I: Jyllands-Posten, 22. august 2002. 1. sektion, s. 11.

Internetressourcer:
Anmeldelse af ”Eventyr, fortalte for Børn”, 1835. 

H.C. Andersen Centrets hjemmeside: 

http://www.andersen.sdu.dk/forskning/anmeldelser/anmeldelse.html?aid=9671
[Besøgt 15.03.05]

Husk ligesom ved bøger, at anføre forfatter, titel og udgivelsesår samt navn på den institution der er vært for stedet. Det er vigtigt, at der er korrekt internetadresse, samt dato for besøget.

